Viking Linella vakaa matkustajamäärä vuonna 2018 - Viking Line Abp
Viking Linella vakaa matkustajamäärä vuonna 2018
ke, tammi 09, 2019 12.22 CET
Viking Linen matkustajamäärä vuonna 2018 oli 6 411 537. Edellisenä vuonna vastaava luku oli 6 881 149 johtuen osittain kapasiteetin lisäyksestä Helsinki–Tallinna-linjalle vuokratun Viking FSTR -katamaraanin ansiosta. Vuonna 2018 tavoitteena on ollut turvata lippujen hintatasoa, mikä yhdessä telakointien ja charteroinnin kanssa vaikutti volyymin kehitykseen. Vuoden aikana kuljetettujen rahtiyksiköiden määrä oli 128 549 ja henkilöautojen määrä 704 799.
Liikenne eri reiteillä
Turku–Ahvenanmaa–Tukholma-reitillä Viking Gracen ja Amorellan matkustajamäärä oli 1 858 880 (1 885 643). Molemmat alukset olivat telakalla tammikuussa 2018.
Mariellan ja Gabriellan liikennöimällä Helsinki–Maarianhamina–Tukholma-reitillä matkusti vuoden aikana 969 307 (1 036 559) matkustajaa. Gabriella liikennöi tammikuussa Turku–Tukholma-reitillä Viking Gracen ja Amorellan telakointien aikana ja oli itse telakoituna 14 päivää huhtikuussa.
Helsingin ja Tallinnan välillä matkusti 1 947 952 (2 341 440) matkustajaa. Edellisen vuoden suurempaa matkustajamäärää selittää vuokrattu Viking FSTR -katamaraani, joka liikennöi reitillä 10.4.–15.10.2017. Viking Line tarjosi tällä reitillä 38 prosenttia vähemmän lähtöjä vuonna 2018 edellisvuoteen verrattuna. Viking XPRS:n lisäksi 16.6.–12.8.2018 reitillä liikennöivät Mariella ja Gabriella. Näiden kahden aluksen kate oli paras sen jälkeen, kun ne aloittivat kesäliikenteen vuonna 2014.
Maarianhamina–Kapellskär-lyhytreitillä Ahvenanmeren yli liikennöivän Rosellan matkustajamäärä kasvoi ja oli 732 965 (722 269). Rosellalle tämä oli matkustajaennätys. Ainoastaan vuonna 2009 laivan matkustajamäärät ovat olleet isommat, silloin lähtöjä oli 40 enemmän. Tässä voidaan havaita automatkustajien sekä ruotsalaisten risteilymatkustajien määrän hyvä kehitys.
Matkustajamäärä Viking Cinderellan Tukholmasta lähtevillä risteilyillä oli 894 520 (890 689). Luvut ovat vakaita, ja markkinaosuus on kasvanut.
- Saamme olla tyytyväisiä vuoden 2018 matkustajalukuihin. Matkustajamääriin vaikuttivat osittain alusten telakoinnit, mutta myös pyrkimyksemme turvata lippujen hintatasoa. Hintakilpailu on ollut jatkuvasti kovaa ja on hyödyttänyt asiakkaitamme. Päämarkkinoilla liikenne oli vakaata. Venäläisten matkailijoiden määrä kasvoi aavistuksen verran, mikä on ilahduttavaa, sanoo Viking Linen toimitusjohtaja Jan Hanses.
Huomautukset: Tammikuussa 2018 Rosella oli telakoituna 14 päivää, Viking Grace 14 päivää ja Amorella 9 päivää. Gabriella oli telakoituna 14 päivää huhtikuussa. Gabriella korvasi Viking Gracen ja Amorellan tammikuussa Turun reitillä.
Jan Hanses, toimitusjohtaja, jan.hanses@vikingline.com, puh. +358 18 27 000
Peter Hellgren, varatoimitusjohtaja, Marketing and Sales, peter.hellgren@vikingline.com, puh. +46 (0)8 452 4100
Kaj Takolander, markkinointijohtaja, (Suomi, Viro, Venäjä), kaj.takolander@vikingline.com, puh. +358 (0)9 12 351
Kenneth Gustavsson, markkinointijohtaja, (Ruotsi, International), kenneth.Gustavsson@vikingline.com, puh. +46 (0)8 452 4100
Johanna Boijer-Svahnström, tiedotusjohtaja, johanna.boijer@vikingline.com, puh. +358 18 27 000
Viking Line is a public limited company and a market-leading brand in passenger traffic on the northern Baltic Sea. It offers passenger services, recreation and cargo carrier services on the vessels Gabriella, Mariella, Amorella, Rosella, Viking Cinderella, Viking XPRS and on the flagship Viking Grace.
Helsinki , Itämeri , Tallinna , Tukholma , Turku , ahvenanmaa , Viking Line , Amorella , Mariella , Viking Grace , Gabriella , vikingline , Jan Hanses , viking xprs , punaiset laivat
www.vikingline.com
Jan Hanses, Viking Linen toimitusjohtaja
-	Saamme olla tyytyväisiä vuoden 2018 matkustajalukuihin. Matkustajamääriin vaikuttivat osittain alusten telakoinnit, mutta myös pyrkimyksemme turvata lippujen hintatasoa. Hintakilpailu on ollut jatkuvasti kovaa ja on hyödyttänyt asiakkaitamme. Päämarkkinoilla liikenne oli vakaata. Venäläisten matkailijoiden määrä kasvoi aavistuksen verran, mikä on ilahduttavaa